Oilibhéar Ó Croiligh

Ba shagart agus scoláire é An tAthair Oilibhéar Ó Croiligh nó Oliver Crilly (a rugadh i Leamhaigh i gCo Dhoire ar an 5 Iúil 1940 agus a d'éag ar an 28 Meitheamh 2025). Óna óige anall, rinne sé taighde mór ar scríbhneoireacht Sheosaimh Mhic Grianna as Rann na Feirste agus d'fhoilsigh dhá leabhar faoin ábhar, mar atá, Bealach Mhic Grianna agus An Crith Beo.

 Beatha 
Ba as Leamhaigh i gCo Dhoire ó dhúchas an tAthair Oilibhéar. 

Bhí saothar ollmhór caite aige leis an Choimisiún Ceartais agus Síochána san iarracht a rinneadh le réiteach a fháil ar an stailc ocrais 1980-81.  (Bhí an tAthair Oilibhéar ina chol ceathrar ag na stailceoirí ocrais Francis Hughes agus Thomas McElwee as Baile Eachaidh i gCo Dhoire a fuair bás i bpríosún na Ceise Fada i 1981). 
mion|St. Mary's, Greenlough, Clóidigh, Tamhlacht Uí Chroiligh, áit a raibh sé ina shagart paróiste, 2007-2015
D'oibrigh sé le Coimisiún na bParáidí le dúil réiteach a fháil ar aighnis a bhaineann le paráidí conspóideacha sa Tuaisceart.

Chaith sé seal ag obair le Trócaire i Ruanda i ndiaidh an doirteadh fola a tharla le linn an chogaidh chathartha sa tír sin i dtús na nóchaidí.

Le linn 2007-2015, bhí sé ina shagart paróiste i St. Mary's, Greenlough, Tamhlacht Uí Chroiligh , Clóidigh.

Chaith sé an chuid dheireanach dá shaol i bparóiste na hUrnaí agus Chaisleán na Finne in oirthear Chontae Dhún na nGall.

Fuair an tAthair Ó Croiligh bás ar 28 Meitheamh 2025  in aois a cheithre bliana agus ceithre scór.

 Féach freisin 

 Breandán Ó Doibhlin

 Tagairtí 

Catagóir:Básanna in 2025
Catagóir:Sagairt Éireannacha
Catagóir:Sagairt Chaitliceacha
Catagóir:Scríbhneoirí Gaeilge
Catagóir:Aistritheoirí Gaeilge
Catagóir:Smaointeoireacht chriticiúil
Catagóir:Sagairt Chaitliceacha sa 20ú haois
Catagóir:Daoine as Contae Dhoire
Catagóir:Daoine a rugadh i 1940
Catagóir:Scoláirí Gaeilge